ai4bharat/Pralekha huggingface dataset:
रसायन एवं उर्वरक मंत्रालय
केंद्रीय रसायन और उर्वरक मंत्री दूसरे ग्लोबल केमिकल्स एंड पेट्रोकेमिकल्स मैन्युफैक्चरिंग हब  का उद्घाटन कल करेंगे
सम्मेलन का मकसद भारत को एक वैश्विक रासायनिक और पेट्रो-रसायन उत्पादन केंद्र में बदलना है
केंद्रीय स्वास्थ्य और परिवार कल्याण, रसायन और उर्वरक मंत्री डॉ. मनसुख मंडाविया कल दूसरे ग्लोबल केमिकल्स एंड पेट्रोकेमिकल्स मैन्युफैक्चरिंग हब  का उद्घाटन करेंगे। इस मौके पर केंद्रीय रसायन और उर्वरक, नवीन एवं नवीकरणीय ऊर्जा राज्यमंत्री श्री भगवंत खुबा भी मौजूद होंगे।
कार्यक्रम का आयोजन केंद्रीय रसायन और उर्वरक मंत्रालय के तहत रसायन और पेट्रोरसायन विभाग और फेडरेशन ऑफ इंडियन चैंबर्स ऑफ कॉमर्स एंड इंडस्ट्री  द्वारा संयुक्त रूप से किया जा रहा है। फिजिकल एवं डिजिटल दोनों प्रारूप में आयोजित इस कार्यक्रम का इसका उद्देश्य भारत को वैश्विक स्तर पर रासायन और पेट्रो-रसायन के बड़े उत्पादन केंद्र के रूप में तब्दील करना है।
यह शिखर सम्मेलन दुनिया में रसायन और पेट्रो-रसायन के क्षेत्र में भारत की वास्तविक क्षमता को दर्शाता है। महामारी के दस्तक देने के बाद भारत को दुनियाभर में निवेश के लिए पसंदीदा स्थान माना जा रहा है। जीसीपीएमएच के इस संस्करण से तेजी से विकास कर रही भारतीय अर्थव्यवस्था के इस प्रमुख क्षेत्र की बढ़िया समीक्षा मिलेगी और यह निवेशकों व अन्य हितधारकों के लिए बातचीत व समझौता करने, संबंधित निवेश क्षेत्रों में खंड-वार निवेश के अवसरों पर प्रकाश डालने और उसे प्रोत्साहन देने का एक मंच होगा, जिससे परस्पर लाभप्रद तरीके से व्यापार और निवेश की अपार संभावनाएं मिलेंगी।
जीसीपीएमएच 2021 के दौरान, पीसीपीआईआर की संभावना का पता लगाने और प्रदेश, क्षेत्र और अर्थव्यवस्था में समावेशी विकास के मार्ग प्रशस्त करने, रणनीतिक वैश्विक साझेदारी, कोविड के बाद के काल में रासायन और पेट्रोरसायन उद्योग में उभरते अवसर, रासायन और पेट्रारसायन उद्योग के भविष्य को आकार देने में पर्यावरण, सामाजिक और कॉर्पोरेट गवर्नेंस का महत्व, फीडस्टॉक का डाॅयनामिक्स, रसायन और पेट्रोरसायन उद्योग की आपूर्ति शृंखला में व्यवधान, सस्टेनेबल ग्रीन केमिस्ट्री और औद्योगिक विकास की रफ्तार को वापस लाने और विकास को बनाए रखने में डिजिटलीकरण की भूमिका जैसे महत्वपूर्ण मुद्दों पर विमर्श किया जाएगा।
केंद्रीय मंत्री यहां नई दिल्ली में कार्यक्रम का उद्घाटन करेंगे। माननीय उद्योग, बुनियादी ढांचा और वाणिज्य मंत्री, आंध्रप्रदेश सरकार श्री मेकापति गौतम रेड्डी और माननीय उद्योग मंत्री, तमिलनाडु सरकार थिरु थंगम थेनारासु भी सम्मेलन में शिरकत करेंगे। आंध्रप्रदेश, गुजरात, ओडिशा , राजस्थान और तमिलनाडु शिखर सम्मेलन में भागीदार राज्यों के रूप में हिस्सा ले रहे हैं।
विशेष सेवा एवं फीचर्स
एक भारत श्रेष्ठ भारत: हिमाचल प्रदेश के छात्र कोच्चि का प्रत्यक्ष अनुभव करेंगे
आज़ादी का अमृत महोत्सव - एक भारत श्रेष्ठ भारत  के भाग के रूप में जोड़ीदार राज्यों में छात्रों की यात्राओं को सुविधाजनक बनाने की पहल के तहत हिमाचल प्रदेश में शिमला के 50 छात्र कल से केरल में कोच्चि का दौरा कर रहे हैं। इन 50 छात्रों में से 25 विद्यार्थी  शिमला और ऊना के सीनियर सेकेंडरी स्कूलों के 11वीं तथा 12वीं कक्षा के छात्र हैं जबकि 25 विद्यार्थी  शिमला में हिमाचल प्रदेश विश्वविद्यालय यूनिवर्सिटी के इंस्टीट्यूट ऑफ टेक्नोलॉजी  में बी.टेक के छात्र हैं। उनके साथ चार शिक्षक भी यात्रा पर होंगे। टीम 28 जून से 03 जुलाई 2022 तक कोच्चि में विभिन्न स्थानों का दौरा करेगी। एससीएमएस कोचीन स्कूल ऑफ बिजनेस उनकी मेजबानी करेगा।
कार्यक्रम के हिस्से के रूप में यह टीम प्रसिद्ध एएसआई स्मारकों तथा स्थानीय संग्रहालयों जैसे एदापल्ली में केरल इतिहास संग्रहालय, एर्णाकुलम में दरबार हॉल आर्ट गैलरी, थ्रिप्पुनिथुरा में हिल पैलेस संग्रहालय और थेवारा में केरल लोकगीत संग्रहालय का दौरा करेगी। इसके अलावा, समूह के लिए स्वदेशी कला और खेल के बारे में जानने के उद्देश्य से कलारीपयट्टू के एक विशेष सत्र की व्यवस्था की गई है। टीम जल संरक्षण गतिविधियों के बारे में जानने के लिए चलाकुडी में रासा गुरुकुलम, फोर्ट कोच्चि में परेड ग्राउंड और मट्टनचेरी ज्यू स्ट्रीट और कोच्चि मेट्रो के मुत्तम स्टेशन का भी दौरा करेगी।
इस यात्रा को केंद्रीय शिक्षा मंत्रालय और अखिल भारतीय तकनीकी शिक्षा परिषद , नई दिल्ली द्वारा सहयता प्रदान की जा रही है।
विज्ञान एवं प्रौद्योगिकी मंत्रालय
राष्ट्रीय पशु जैव प्रौद्योगिकी संस्थान , हैदराबाद को टीकों  के परीक्षण और उनके बैच जारी करने के लिए केन्द्रीय औषधि प्रयोगशाला  के रूप में अधिसूचित किया गया
विज्ञान और प्रौद्योगिकी मंत्रालय का जैव प्रौद्योगिकी विभाग, वैक्सीन के विकास और उसके विनिर्माण के अनुरूप पारिस्थितिकी तंत्र को आगे बढ़ाने के लिए प्रतिबद्ध है
जनहित में यह आवश्यक है कि कोविड-19 संक्रमण की रोकथाम और उसके उपचार के लिए वैक्सीन बैचों को शीघ्र जारी करने हेतु कोविड-19 टीकों के परीक्षण को विनियमित से जुडी और अधिक सुविधाओं की स्थापना की जाए।
इस तात्कालिकता को ध्यान में रखते हुए भारत सरकार ने जैव प्रौद्योगिकी विभाग  के अंतर्गत दो स्वायत्त संस्थानों अर्थात राष्ट्रीय पशु जैव प्रौद्योगिकी संस्थान , हैदराबाद और राष्ट्रीय कोशिका विज्ञान केंद्र , पुणे का केन्द्रीय औषधि प्रयोगशाला  के रूप में उन्नयन के लिए उनकी पहचान की हैI पीएम–केयर्स फंड से इसी कार्य के लिए वित्त पोषण किया गया था।
विज्ञान और प्रौद्योगिकी मंत्रालय, भारत सरकार का जैव प्रौद्योगिकी विभाग वैक्सीन विकास और उसके विनिर्माण पारिस्थितिकी तंत्र को बढ़ाने के लिए निरंतर अपना समर्थन जारी रखे हुए है। एनसीसीएस, पुणे और एनआईएबी, हैदराबाद में वैक्सीन परीक्षण के लिए सुविधाओं की स्थापना इसी दिशा में एक कदम है।
राष्ट्रीय पशु जैव प्रौद्योगिकी संस्थान , हैदराबाद में सुविधा की तस्वीरें
पीएम-केयर्स कोष  की सहायता से हैदराबाद में कोविड -19 वैक्सीन परीक्षण सुविधा के लिए राष्ट्रीय पशु जैव प्रौद्योगिकी संस्थान  की प्रयोगशाला को केंद्रीय औषधि प्रयोगशाला  के रूप में उन्नत किया गया है। साथ ही एनआईएबी, हैदराबाद की सुविधा को 17 अगस्त, 2021 को स्वास्थ्य और परिवार कल्याण मंत्रालय द्वारा जारी राजपत्र अधिसूचना के द्वारा अब कोविड-19 टीकों के परीक्षण और इनके उत्पादन को स्वीकृति देकर  के लिए केंद्रीय औषधि प्रयोगशाला के रूप में अधिसूचित कर दिया गया है। राष्ट्रीय कोशिका विज्ञान केंद्र , पुणे स्थित सुविधा को 28 जून 2021 को केंद्रीय औषधि प्रयोगशाला (सीडीएल के रूप में पहले ही अधिसूचित किया जा चुका है।
इन दोनों सुविधाओं में प्रति माह टीकों  के लगभग 60 बैचों का परीक्षण किए जाने की उम्मीद है। यह देखते हुए कि ये सुविधाएं देश के वैक्सीन निर्माण केंद्रों के निकट ही स्थित हैं, यहां से वैक्सीन निर्माण और उनकी सरलता से आपूर्ति के लिए आवश्यक व्यवस्था करना भी आसान हो जाएगा। पीएम-केयर्स कोष के माध्यम से मिली उदार सहायता और इन दोनों संस्थानों द्वारा किए गए अथक प्रयासों ने अत्याधुनिक एवं अद्यतन उत्तम प्रयोगशाला व्यवहार  के अनुरूप वैक्सीन परीक्षण सुविधाओं के तेजी से उन्नयन और उनकी स्थापना को सक्षम बनाकर राष्ट्रीय आवश्यकता में अपना योगदान दिया है। यह टीकों  की आपूर्ति श्रृंखला को और मजबूत तो करेगा ही और साथ में भारत में बड़े पैमाने पर टीकाकरण अभियान को भी बढ़ावा देगा।
श्रम और रोजगार मंत्रालय
कृषि और ग्रामीण श्रमिकों के लिए अखिल भारतीय उपभोक्ता मूल्य सूचकांक संख्या - दिसंबर, 2020
दिसंबर, 2020 महीने के लिए कृषि श्रमिकों और ग्रामीण श्रमिकों के लिए अखिल भारतीय उपभोक्ता मूल्य सूचकांक संख्या , 13 अंक गिरकर 1047  और 12 अंक गिरकर 1053  अंक पर पहुंच गया है। कृषि श्रमिकों और ग्रामीण मजदूरों के सामान्य सूचकांक में गिरावट के लिए प्रमुख योगदान भोजन से  14.40 अंक और  13.73 अंक का, मुख्य रूप दाल, प्याज, आलू, फूलगोभी, बैगन आदि की कीमतों में गिरावट के कारण था।
विभिन्न राज्यों के सूचकांक में में भिन्नता है। कृषि मजदूरों के मामले में, इसने 18 राज्यों में 1 से 20 अंक की कमी और 2 राज्यों में 1 से 2 अंक की वृद्धि दर्ज की। 1253 अंकों के साथ तमिलनाडु राज्य सूचकांक तालिका में सबसे ऊपर है, जबकि 823 अंकों के साथ हिमाचल प्रदेश राज्य सबसे नीचे है।
ग्रामीण मजदूरों के मामले में, इसने 18 राज्यों में 1 से 20 अंक की कमी और 2 राज्यों में 1 से 3 अंक की वृद्धि दर्ज की। 1236 अंकों के साथ तमिलनाडु राज्य सबसे ऊपर रहा जबकि 870 अंकों के साथ बिहार राज्य सबसे नीचे रहा।
राज्यों के बीच, कृषि मजदूरों और ग्रामीण मजदूरों के लिए उपभोक्ता मूल्य सूचकांक संख्या में अधिकतम कमी गुजरात राज्य और पश्चिम बंगाल राज्य  क्रमशः गुड, प्याज, मिर्च हरी, सब्जियों की कीमतों में गिरावट के कारण हुआ था। इसके विपरीत फल आदि, कृषि मजदूरों और ग्रामीण मजदूरों के लिए उपभोक्ता मूल्य सूचकांक संख्या में अधिकतम वृद्धि क्रमशः मेघालय राज्य  मुख्य रूप से दालों, सरसों के तेल मछली सूखी, सब्जियां और फल, जलाऊ लकड़ी, प्लास्टिक के जूते और बस का किराया आदि की कीमतों में वृद्धि के कारण अनुभव की गई।
सीपीआई-एएल और सीपीआई-आरएल के आधार पर मुद्रास्फीति की दर को इंगित करते हुए दिसंबर, 2020 में घटकर 3.25% और 3.34% क्रमशः नवंबर, 2020 में 6.00% और 5.86% क्रमशः हो गया। । सीपीआई-एएल और सीपीआई-आरएल के खाद्य सूचकांक पर आधारित मुद्रास्फीति -आरएल दिसंबर, 2020 में क्रमशः  2.97% और  2.96% है।
अखिल भारतीय उपभोक्ता मूल्य सूचकांक संख्या 
|
|
समूह
|
|
कृषि श्रमिक
|
|
ग्रामीण श्रमिक
|
|
|
|
नवंबर, 2020
|
|
दिसंबर, 2020
|
|
नवंबर, 2020
|
|
दिसंबर, 2020
|
|
सामान्य सूचकांक
|
|
1060
|
|
1047
|
|
1065
|
|
1053
|
|
भोजन
|
|
1025
|
|
1005
|
|
1031
|
|
1010
|
|
पान, सुपाडी, आदि
|
|
1724
|
|
1738
|
|
1735
|
|
1749
|
|
ईंधन और बिजली
|
|
1097
|
|
1099
|
|
1092
|
|
1094
|
|
वस्त्र, बिस्तर और जूते-चप्प्पल
|
|
1019
|
|
1025
|
|
1041
|
|
1045
|
|
विविध
|
|
1058
|
|
1068
|
|
1062
|
|
1071
नवीनतम सूचकांक के बारे में श्रम और रोजगार राज्य मंत्री  श्री संतोष गंगवार ने कहा, "सीपीआई-एएल और आरएल आधारित मुद्रास्फीति 3.25% और 3.34% तक गिर गई है जो मुख्य रूप से दाल, प्याज, आलू, फूलगोभी, बैगन आदि की कीमतों में गिरावट के कारण हुई है।
श्रम ब्यूरो के महानिदेशक श्री डीपीएस नेगी ने सूचकांक जारी करते हुए कहा कि मुद्रास्फीति में गिरावट ग्रामीण क्षेत्रों में काम करने वाले लाखों मजदूरों को राहत देगी क्योंकि इससे उनकी जेब पर कम बोझ पड़ेगा।
जनवरी, 2021 महीने के लिए कृषि मजदूरों और ग्रामीण मजदूरों के लिए उपभोक्ता मूल्य सूचकांक 19 फरवरी, 2021 को जारी किया जाएगा।
रक्षा मंत्रालय
सीमा सड़क संगठन- बीआरओ ने मनाया 'आजादी का अमृत महोत्सव'
मुख्य बिंदु :
- सीमा सड़क संगठन ने 75 सबसे ऊंचे दर्रों और प्रमुख स्थानों पर राष्ट्रीय ध्वज फहराया
- 'उमलिंग ला दर्रा', इनमें से दुनिया की सबसे ऊंची मोटरवाहन चलाने योग्य सड़क
- रक्षा मंत्री ने शुक्रवार को 14 राज्यों और केंद्र शासित प्रदेशों की टीमों को हरी झंडी दिखाकर रवाना किया था
- बीआरओ ने वृक्षारोपण अभियान, विद्यालय संवाद और चिकित्सा शिविर भी आयोजित किये
सीमा सड़क संगठन  ने 'आजादी का अमृत महोत्सव' के रूप में मनाए जा रहे 75वें स्वतंत्रता दिवस के उपलक्ष्य में देश के 75 सबसे ऊंचे दर्रों और प्रमुख स्थानों पर राष्ट्रीय ध्वज फहराया है। इस महत्वपूर्ण अवसर को ऐतिहासिक रूप से दर्ज कराने के लिए बीआरओ के कर्मचारियों ने अत्यधिक परेशानी भरे मौसम और दुर्गम इलाकों की कठिन परिस्थितियों में ध्वजारोहण किया। इनमें से अधिकांश दर्रे करीब 10,000 फीट की ऊंचाई से ऊपर स्थित हैं और लगभग 15 दर्रे औसतन समुद्र तल से 15,000 फीट से अधिक ऊंचाई पर मौजूद हैं। इनमें से सबसे प्रमुख है 'उमलिंग ला दर्रा', जो पूर्वी लद्दाख में 19,300 फीट की ऊंचाई पर बीआरओ द्वारा बनाई गई दुनिया की सबसे ऊंची मोटर वाहन चलाने योग्य सड़क है। बीआरओ में सभी रैंकों के कर्मचारियों की एक टीम में शामिल व्यक्तियों ने उमलिंग ला दर्रे पर राष्ट्रीय ध्वज फहराया।
'आजादी का अमृत महोत्सव' मनाने के लिए रक्षा मंत्री श्री राजनाथ सिंह ने 13 अगस्त 2021 को 14 राज्यों और केंद्र शासित प्रदेशों से बीआरओ की टीमों को देश भर के 75 पर्वतीय दर्रों तथा महत्वपूर्ण स्थलों पर पहुंचने के लिए नई दिल्ली से हरी झंडी दिखाकर रवाना किया था। 15 अगस्त 2021 को राष्ट्रीय ध्वज फहराने के लिए टीमों ने वाहनों, मोटरसाइकिलों और साइकिलों से दर्रे की ओर प्रस्थान किया।
नई दिल्ली में बीआरओ मुख्यालय के साथ-साथ देश भर में स्थित बीआरओ के सभी कार्यालयों में ध्वजारोहण करने के अलावा स्वतंत्रता दिवस समारोह के कार्यक्रम आयोजित किए गए। स्थानीय लोगों को इन समारोह में शामिल करने के लिए कई नई शुरुआत की गईं। इनमें 75 वृक्षारोपण अभियान, 75 विद्यालय संवाद और 75 चिकित्सा शिविर जैसे कार्यक्रम शामिल थे।
प्रधानमंत्री कार्यालय
प्रधानमंत्री की कारोबारी दिग्गज श्री एलोन मस्क के साथ बैठक
प्रधानमंत्री श्री नरेन्द्र मोदी ने तकनीक क्षेत्र के अग्रणी व्यक्ति, कारोबारी दिग्गज और टेस्ला इंक. एंड स्पेस एक्स के सीईओ, ट्विटर के मालिक, सीटीओ और चेयरमैन, बोरिंग और एक्स- कॉर्प के संस्थापक, न्यूरालिंक और ओपेन एआई के सह-संस्थापक श्री एलोन मस्क के साथ आज अमेरिका के न्यूयॉर्क में मुलाकात की।
प्रधानमंत्री ने विभिन्न सेक्टरों में प्रौद्योगिकी को सुलभ और किफायती बनाने के प्रयासों के लिए श्री मस्क की सराहना की। प्रधानमंत्री ने श्री मस्क को भारत में इलेक्ट्रिक मोबिलिटी तथा तेजी से विस्तारित होते वाणिज्यिक अंतरिक्ष सेक्टर में निवेश के अवसरों की खोज के लिए आमंत्रित किया।
रक्षा मंत्रालय
‘अग्नि प्राइम’ बैलिस्टिक मिसाइल का ओडिशा तट से डीआरडीओ ने किया सफल उड़ान परीक्षण
ऩई पीढ़ी की बैलिस्टिक मिसाइल 'अग्नि प्राइम' का रक्षा अनुसंधान और विकास संगठन  द्वारा 07 जून, 2023 को ओडिशा के तट के डॉ. एपीजे अब्दुल कलाम द्वीप से सफलतापूर्वक उड़ान परीक्षण किया गया। उड़ान परीक्षण के दौरान, सभी उद्देश्य सफलतापूर्वक प्रदर्शित हुए।
यह मिसाइल के तीन सफल विकास परीक्षणों के बाद यूजर्स द्वारा आयोजित पहला प्री-इंडक्शन नाइट लॉन्च था, जो सिस्टम की सटीकता और विश्वसनीयता को मान्य करता है। रडार, टेलीमेट्री और इलेक्ट्रो ऑप्टिकल ट्रैकिंग सिस्टम जैसे रेंज इंस्ट्रूमेंटेशन को विभिन्न स्थानों पर तैनात किया गया था, जिसमें दो डाउन-रेंज जहाज शामिल थे, ताकि वाहन के पूरे प्रक्षेपवक्र को कवर करने वाले उड़ान डेटा को कैप्चर किया जा सके।
डीआरडीओ और सामरिक बल कमान के वरिष्ठ अधिकारियों ने सफल उड़ान परीक्षण को देखा, जिसने सशस्त्र बलों में प्रणाली को शामिल करने का मार्ग प्रशस्त किया है।
रक्षा मंत्री श्री राजनाथ सिंह ने डीआरडीओ और सशस्त्र बलों को नई पीढ़ी की बैलिस्टिक मिसाइल ‘अग्नि प्राइम’ की सफलता के साथ-साथ कॉपी-बुक प्रदर्शन के लिए बधाई दी है।
रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. समीर वी. कामत ने डीआरडीओ प्रयोगशालाओं की टीमों और परीक्षण लॉन्च में शामिल यूजर्स द्वारा किए गए प्रयासों की सराहना की।
इस्पात मंत्रालय
धातुकर्मियों/इंजीनियरों के उत्कृष्ट योगदान को मान्यता देने के लिए इस्पात मंत्रालय बुधवार को "राष्ट्रीय धातुविद पुरस्कार 2021" का आयोजन करेगा
केंद्रीय इस्पात मंत्रालय कल यहां "राष्ट्रीय धातुविद पुरस्कार 2021" का आयोजन करेगा। कार्यक्रम की अध्यक्षता केन्द्रीय इस्पात मंत्री श्री राम चन्द्र प्रसाद सिंह करेंगे। कार्यक्रम का उद्देश्य विनिर्माण, अनुसंधान एवं विकास, डिजाइन, शिक्षा, अपशिष्ट प्रबंधन, ऊर्जा संरक्षण आदि को कवर करते हुए लोहा और इस्पात के क्षेत्र में काम कर रहे धातुकर्मियों / इंजीनियरों के उत्कृष्ट योगदान तथा आत्मनिर्भर भारत के उद्देश्यों को प्राप्त करने में उनके विशिष्ट योगदान की पहचान करना है।
माननीय प्रधानमंत्री के दृष्टिकोण के अनुरूप पुरस्कारों को युक्तिसंगत बनाने के क्रम में गृह मंत्रालय  के साथ व्यापक विचार-विमर्श के बाद इस्पात मंत्रालय ने राष्ट्रीय धातुविद पुरस्कार की स्थापना की है। अन्य बदलावों के अलावा, पुरस्कार का नाम राष्ट्रीय धातुविद दिवस पुरस्कार से राष्ट्रीय धातुविद पुरस्कार कर दिया गया, नामांकन के दायरे को विस्तार देने के लिए पात्रता शर्तों में थोड़ी ढील दी गयी, पुरस्कार के महत्त्व को बढ़ाने तथा इसे और अधिक विशिष्ट बनाने के लिए पुरस्कारों की संख्या को कम किया गया आदि। उपलब्धियों को मान्यता मिलने पर पुरस्कार न केवल व्यक्ति/संगठन के मनोबल को बढ़ावा देते हैं, बल्कि नवाचार और रचनात्मकता को प्रोत्साहन देते हैं, प्रेरणा बढ़ाते हैं, प्रतिस्पर्धा को प्रोत्साहित करते हैं, उत्पादकता में सुधार करते हैं तथा उत्साह से भरे कार्यस्थल का निर्माण भी करते हैं।
"राष्ट्रीय धातुविद पुरस्कार 2021" के लिए आवेदन/नामांकन जमा करने की प्रक्रिया अगस्त 2021 से सितंबर 2021 के दौरान शुरू की गई थी। स्क्रीनिंग और चयन समितियों द्वारा आवेदनों/नामांकनों के मूल्यांकन तथा आवेदकों द्वारा प्राप्त औसत अंकों के आधार पर लाइफटाइम अचीवमेंट अवार्ड, राष्ट्रीय धातुविद पुरस्कार, लोहा एवं इस्पात क्षेत्र में आरएंडडी के लिए पुरस्कार और युवा धातुविद  पुरस्कार जैसी श्रेणियों के तहत पुरस्कार विजेता के नामों को अंतिम रूप दिया गया।
रक्षा मंत्रालय
नौसेना प्रमुख एडमिरल करमबीर सिंह ने वेलिंगटन में डिफेंस सर्विसेज स्टाफ कॉलेज का दौरा किया
भारतीय नौसेना प्रमुख एडमिरल करमबीर सिंह ने 31 मार्च से 1 अप्रैल के बीच वेलिंगटन स्थित डिफेंस सर्विसेज स्टाफ कॉलेज  का दौरा किया। नौसेना प्रमुख ने डीएसएससी में 76वें स्टाफ कोर्स में शामिल ऑफिसर्स को 'इंडो-पैसिफिक की समुद्री सुरक्षा' विषय पर लेक्चर दिया। इंडो-पैसिफिक में बढ़ते भू-रणनीतिक ध्यान पर प्रकाश डालते हुए उन्होंने भारत के समावेशी तटीय बातचीत की रणनीति वाले दृष्टिकोण पर जोर दिया।
एडमिरल को यहां चल रही प्रशिक्षण गतिविधियों के बारे में अवगत कराया गया। उन्हें खास तौर पर यहां तीनों सेवाओं की संयुक्तता में आ रहे नए ट्रेंड्स के बारे में भी बताया गया। बाद में उन्होंने कॉलेज क्षेत्र का दौरा किया और उन्हें यहां प्रशिक्षण पाठ्यक्रम में आ रहे बदलावों के बारे में जानकारी दी गई। इस केंद्र को प्रफेशनल मिलिट्री एजूकेशन के उत्कृष्ट केंद्र के रूप में आगे बढ़ाने की दिशा में किए जा रहे ढांचागत बदलावों के बारे में भी उन्हें बताया गया।
वित्त मंत्रालय
आयकर विभाग ने कर्नाटक में तलाशी कार्रवाई की
आयकर विभाग ने 28 अक्टूबर,2021 को सड़कों और सिंचाई परियोजनाओं के सिविल निर्माण कार्य में लगे कर्नाटक के एक अग्रणी समूह के विरुद्ध उत्तरी कर्नाटक में स्थित उसके विभिन्न परिसरों में तलाशी और जब्ती अभियान चलाया।
तलाशी अभियान से पता चला है कि यह समूह सामग्री की खरीद, मजदूरों के भुगतान और उपठेकेदारों के भुगतान में फर्जी खर्च दिखाकर अपने मुनाफे को छुपा रहा है।
इस तरह के खर्चों के गैर-वास्तविक दावे को दर्शाने वाले डिजिटल साक्ष्य सहित विभिन्न आपत्तिजनक दस्तावेज पाए गए हैं और उन्हें जब्त कर लिया गया है। इसके विश्लेषण से पता चलता है कि ऐसे विक्रेताओं/सामग्री के आपूर्तिकर्ताओं से समूह के प्रमुख व्यक्ति द्वारा बेहिसाब नकदी प्राप्त की गई है। यह भी पाया गया कि उनके अपने रिश्तेदारों/मित्रों/कर्मचारियों को उप-ठेकेदारों के नाम पर धन रखने के लिए इस्तेमाल किया गया था, जिन्होंने न तो कोई काम किया था और न ही उनके पास काम करने की दक्षता/क्षमता थी। निर्धारिती समूह इन लेनदेनों से बेहिसाब नकदी जुटा रहा है।
तलाशी अभियान में 70 करोड़ रुपये से अधिक की बेहिसाब आय का पता चला है, जो निर्धारिती समूह द्वारा अघोषित आय के रूप में स्वीकार किया गया है।
इस संबंध में आगे की जांच जारी है।
रेल मंत्रालय
रेल, वाणिज्य और उद्योग, उपभोक्ता मामले, खाद्य और सार्वजनिक वितरण मंत्री श्री पीयूष गोयल ने पूर्वी और पश्चिमी दोनों गलियारों पर डीएफसी में पूरा होने वाले विभिन्न खंडों में हुई प्रगति की समीक्षा की
उन्होंने कहा कि इस परियोजना की दैनिक आधार पर निगरानी किए जाने की जरूरत है ताकि परियोजना पूरी होने के बाद जून 2022 तक राष्ट्र को सौंपी जा सके
उन्होंने गलियारे के साथ-साथ फ्रेट टर्मिनलों के विकास पर जोर दिया ताकि सभी हितधारकों के व्यापार संचालनों को बढ़ावा मिले
रेल, वाणिज्य और उद्योग, उपभोक्ता मामले, खाद्य और सार्वजनिक वितरण मंत्री श्री पीयूष गोयल ने आज पूर्वी और पश्चिमी दोनों गलियारों पर डेडिकेटेड फ्रेट गलियारे  में पूरे होने वाले विभिन्न खंडों में हुई प्रगति की समीक्षा की।
रेल अधिकारियों ने उन्हें सभी खंडों में हुई प्रगति तथा कुछ खंडों में कार्य पूरा करने में आ रही विशेष चुनौतियों के बारे में जानकारी दी। श्री गोयल ने कहा कि इस परियोजना की दैनिक आधार पर निगरानी करने की जरूरत है ताकि यह परियोजना जून 2022 तक पूरी करके राष्ट्र को समर्पित की जा सके।
उन्होंने कहा कि जैसे-जैसे यह परियोजना पूरी होती जा रही है, सभी हितधारकों के व्यापार संचालनों को बढ़ावा देने के लिए कॉरिडोर के साथ-साथ फ्रेट टर्मिनलों के विकास पर भी जोर दिए जाने की जरूरत है।
रेल मंत्रालय केवल मालगाड़ियों को तेज गति से चलाने के लिए ही समर्पित फ्रेट कॉरिडोर बना रहा है। पहले चरण में डीएफसीसीआईएल पश्चिमी डीएफसी  और पूर्वी डीएफसी  का निर्माण कर रहा है। ईडीएफसी लुधियाना  के पास साहनेवाल से शुरू हो रहा है, जो पंजाब, हरियाणा, उत्तर प्रदेश, बिहार और झारखंड राज्यों से होकर गुजरते हुए पश्चिम बंगाल के दनकुनी में समाप्त होगा। पश्चिमी कॉरिडोर उत्तर प्रदेश में दादरी से जवाहरलाल नेहरू पोर्ट  मुंबई को जोड़ेगा और उत्तर प्रदेश, हरियाणा, राजस्थान, गुजरात और महाराष्ट्र के डब्ल्यूडीएफसी और ईडीएफसी  से होकर गुजरेगा। यह 2800 किलोमीटर लंबा मार्ग है, जो जून 2022 तक शुरू हो जाएगा। इस डेडिकेटेड फ्रेट गलियारे को भारत के आर्थिक विकास में एक गेम चेंजर के रूप में देखा जा रहा है।
माननीय प्रधानमंत्री श्री नरेन्द्र मोदी ने अभी हाल ही में पूर्वी और पश्चिमी गलियारों पर डीएफसीसीएल के दो खंडों को राष्ट्र को समर्पित किया था। ये खंड पश्चिमी गलियारे पर रेवाड़ी-मदार खंड और पूर्वी डेडिकेटेड फ्रेट गलियारे पर न्यू खुर्जा–न्यू भौपुर खंड हैं।
स्वास्थ्य एवं परिवार कल्याण मंत्रालय
कोविड-19 संक्रमण के दैनिक नये मामले 1.96 लाख, 40 दिनों के बाद दो लाख से कम
सक्रिय मामलों की संख्या घटकर 25,86,782 हुई
दैनिक पॉजिटिविटी रेट गिरकर 9.54 प्रतिशत हुआ
राष्ट्रव्यापी टीकाकरण अभियान के तहत अब तक टीके की करीब 20 करोड़ खुराक दी गयी
टीकाकरण अभियान के तीसरे चरण के तहत पिछले 24 घंटे में 18-44 वर्ष के आयु वर्ग समूह को 12.82 लाख खुराक दी गयी जो 01 मई 2021 से अब तक सबसे ज्यादा है
एक और उत्साहवर्धक घटनाक्रम के तहत भारत में दर्ज किए जा रहे कोविड-19 के दैनिक नए मामले 40 दिनों के बाद दो लाख से कम हो गए । पिछले 24 घंटे में 1,96,427 नए मामले सामने आए।
भारत में कोविड-19 के सक्रिय मामलों की संख्या गिरकर अब 25,86,782 हो गयी। 10 मई 2021 को अपने आखिरी चरम पर पहुंचने के बाद से सक्रिय मामलों की संख्या में कमी आयी है। पिछले 24 घंटे में सक्रिय मामलों की संख्या में 1,33,934 की कमी आयी है। यह देश के कुल कोविड पॉजिटिव मामलों का 9.60 प्रतिशत है।
साथ ही भारत में बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से लगातार 12वें दिन ज्यादा हैं। पिछले 24 घंटे में बीमारी से 3,26,850 लोग स्वस्थ हुए हैं।
भारत में अब तक कुल 2,40,54,861 लोग इस बीमारी से स्वस्थ हुए हैं। बीमारी से स्वस्थ होने की राष्ट्रीय दर भी बेहतर होकर 89.26 प्रतिशत हो गयी है।
भारत में पिछले 24 घंटे में कुल 20,58,112 जांच हुई जिसके साथ अब तक हुए जांच की कुल संख्या 33,25,94,176 है। दैनिक पॉजिटिविटी रेट घटकर आज 9.54 प्रतिशत हो गया।
अस्थायी रिपोर्ट के अनुसार आज सुबह सात बजे तक 28,41,151 सत्रों में कोविड-19 के टीके की कुल 19,85,38,999 खुराक दी जा चुकी हैं। इनमें वे 97,79,304 स्वास्थ्य सेवा कर्मी  शामिल हैं, जिन्होंने वैक्सीन की पहली खुराक ली है और 67,18,723 ऐसे एचसीडब्ल्यू भी शामिल हैं, जिन्होंने वैक्सीन की दूसरी खुराक ले ली है। इसके अलावा पहली खुराक लेने वाले 1,50,79,964 अग्रिम पंक्ति के कर्मी , दूसरी खुराक लेने 83,55,982 एफएलडब्ल्यू, और 18 से 44 साल के आयु समूह में पहली खुराक लेने वाले 1,19,11,759 लोग शामिल हैं। इसके साथ-साथ 45 से 60 वर्ष की आयु के पहली खुराक लेने वाले 6,15,48,484 और दूसरी खुराक लेने वाले 99,15,278लाभार्थियों के साथ-साथ 5,69,15,863 पहली खुराक लेने वाले और 1,83,13,642 दूसरी खुराक लेने वाले 60 वर्ष की आयु से ज्यादा के लाभार्थी भी शामिल हैं।
|
|
एससीडब्ल्यू
|
|
पहली खुराक
|
|
97,79,304
|
|
|
|
दूसरी खुराक
|
|
67,18,723
|
|
एएफडब्ल्यू
|
|
पहली खुराक
|
|
1,50,79,964
|
|
|
|
दूसरी खुराक
|
|
83,55,982
|
|
आयु वर्ग 18-44 वर्ष
|
|
पहली खुराक
|
|
1,19,11,759
|
|
आयु वर्ग 45-60 वर्ष
|
|
पहली खुराक
|
|
6,15,48,484
|
|
|
|
दूसरी खुराक
|
|
99,15,278
|
|
60 वर्ष से ज्यादा
|
|
पहली खुराक
|
|
5,69,15,863
|
|
|
|
दूसरी खुराक
|
|
1,83,13,642
|
|
कुल
|
||
|
19,85,38,999
देश में पिछले 24 घंटे में 18-44 साल के आयु समूह के लोगों को कोविड-19 टीके की 12.82 लाख खुराक दी गयीं। यह आंकड़ा 1 मई 2021 को तीसरे चरण की उदारीकृत और त्वरित रणनीति का कार्यान्वयन शुरू होने के बाद से सबसे ज्यादा है।
एमजी/एम/पीके/डीसी
(
युवा कार्यक्रम एवं खेल मंत्रालय
केंद्रीय मंत्री श्री अनुराग सिंह ठाकुर 6 जनवरी 2023 को वाई-20 शिखर सम्मेलन के पूर्वावलोकन कार्यक्रम में वाई-20 की थीम, लोगो और वेबसाइट लॉन्च करेंगे
वाई-20 के हिस्से के रूप में चलाई जाने वाली गतिविधियां वैश्विक युवा नेतृत्व और साझेदारी पर केंद्रित होंगी
मुख्य आकर्षण:
• अगले 8 महीनों के दौरान, मुख्य युवा-20 शिखर सम्मेलन के पूर्व देश के विभिन्न राज्यों के अलग-अलग विश्वविद्यालयों में विभिन्न परिचर्चाएं और संगोष्ठियां के साथ ही युवा-20 से संबंधित पांच विषयों पर कई सम्मेलन आयोजित किए जायेंगे।
• भारत का प्रमुख फोकस विश्व के युवा नेताओं को एक साथ लाने, बेहतर भविष्य पर चर्चा करने तथा कार्रवाई के लिए एजेंडा तैयार करने पर है।
केंद्रीय युवा कार्यक्रम और खेल मंत्री श्री अनुराग सिंह ठाकुर 6 जनवरी 2023 को आकाशवाणी रंग भवन, नई दिल्ली में वाई-20 शिखर सम्मेलन के पूर्वावलोकन कार्यक्रम में वाई-20 की थीम, लोगो और वेबसाइट लॉन्च करेंगे। भारत पहली बार वाई-20 शिखर सम्मेलन की मेजबानी कर रहा है।
6 जनवरी को आयोजित होने वाला कार्यक्रम दो सत्रों में विभाजित होगा। पहले सत्र में युवा कार्यक्रम एवं खेल मंत्री श्री अनुराग सिंह ठाकुर लोगो लॉन्च, वेबसाइट और थीम लॉन्च करेंगे। दूसरे सत्र में पैनल चर्चा  होगी। पैनल चर्चा में इस विषय पर विचार किया जाएगा कि भारत महाशक्ति बनने के लिए अपनी युवा आबादी का उपयोग कैसे कर सकता है और पैनल के सदस्यों की व्यक्तिगत सफलता की कहानियों पर चर्चा भी होगी।
युवा-20 इंगेजमेंट समूह में भारत का मुख्य फोकस विश्व के युवा नेताओं को एक साथ लाने, बेहतर भविष्य के लिए विचार-विमर्श करने तथा कार्रवाई एजेंडा तैयार करने पर है।
हमारी अध्यक्षता के दौरान वाई-20 की गतिविधियां वैश्विक युवा नेतृत्व और साझेदारी पर केंद्रित होंगी। अगले 8 महीनों के दौरान, मुख्य युवा-20 शिखर सम्मेलन से पहले वाई-20 से संबंधित पांच विषयों पर सम्मेलन होंगे और साथ ही देश के विभिन्न विश्वविद्यालयों में विभिन्न परिचर्चाएं तथा संगोष्ठियां आयोजित की जायेंगी।
भारत की जी-20 की अध्यक्षता "अमृतकाल" के प्रारंभ का भी प्रतीक है। अमृतकाल 15 अगस्त 2022 को भारत की स्वतंत्रता की 75वीं वर्षगांठ से प्रारंभ होकर 25 साल की अवधि यानी स्वतंत्रता की शताब्दी तक मनाया जाएगा। यह एक भविष्यवादी, समृद्ध, समावेशी और विकसित समाज की ओर बढ़ने के लिए है जिसके मूल में मानव-केंद्रित दृष्टिकोण है। भारत वसुधैव कुटुम्बकम के विचार को मूर्त रूप देते हुए समग्र कल्याण सुनिश्चित करने के लिए अंतर्राष्ट्रीय स्तर पर व्यावहारिक समाधान खोजने में महत्वपूर्ण भूमिका निभा रहा है।